Xirivella trau a licitació el manteniment dels 5 vehicles de la brigada paralitzats sense la ITV
19 de juliol de 2023

L'Ajuntament de Xirivella ha tret d'urgència una licitació per al manteniment continuat de cinc vehicles de la brigada municipal que porten diversos mesos inutilitzables perquè necessiten reparacions abans de passar la ITV.

Segons Paqui Bartual, alcaldessa de Xirivella, “a més, ens veiem en l'obligació de recórrer a altres mecanismes d'urgència per a arreglar dos vehicles perquè actualment la brigada només té en funcionament tres i és insuficient per a la nostra població”.

La nova licitació preveu un manteniment periòdic de tots els vehicles durant dos anys i les reparacions pertinents perquè puguen passar els controls de la ITV i tornar a posar-los al servei de la brigada d'obres municipal.